നിങ്ങളെ പേടിച്ച് ഓടി ഒളിക്കുന്നവള് അല്ല പദ്മജ, ജസ്റ്റ് റിമംബര് ദാറ്റ്, വിമര്ശകരുടെ വായടപ്പിക്കാന് സുരേഷ് ഗോപിയുടെ ഡയലോഗ് പറഞ്ഞ് പദ്മജ സുരേഷ് ഗോപി എം പി ഉയര്ത്തിയ സല്യൂട്ട് വിവാദത്തിന്റെ അലയൊലികള് ഇപ്പോഴും തുടരുകയാണ്. പൊലീസ് ഉദ്യോഗസ്ഥനില് നിന്നും സല്യൂട്ട് ചോദിച്ച് വാങ്ങിയ സുരേഷ് ഗോപിയെ വിമര്ശിച്ച കോണ്ഗ്രസ് നേതാവ് പദ്മജ വേണുഗോപാലിനെതിരെ സമൂഹമാദ്ധ്യമങ്ങളില് വിമര്ശനം ഉയര്ന്നിരുന്നു. ഇപ്പോഴിതാ തന്നെ മോശം വാക്കുകള് ഉപയോഗിച്ച് വിമര്ശിച്ചവര്ക്ക് ചുട്ട മറുപടിയുമായിഎത്തിയിരിക്കുകയാണ് പദ്മജ. കഴിഞ്ഞ നിയമസഭ തിരഞ്ഞെടുപ്പില് പദ്മജയും സുരേഷ് ഗോപിയും തൃശൂരില് ഏറ്റുമുട്ടിയിരുന്നു. എന്നാല് ഇവിടെ സി പി ഐ ജയിച്ചതോടെ രണ്ടുപേരും പരാജയപ്പെടുകയായിരുന്നു. ഫേസ്ബുക്ക് പോസ്റ്റിന്റെ പൂര്ണരൂപം സുരേഷ് ഗോപി MPക്ക് എതിരെ ഞാന് നടത്തിയ മാന്യമായ വിമര്ശനത്തിന് എന്നെ നിലവാരം കുറഞ്ഞ ഭാഷയില് സോഷ്യല് മീഡിയയില് അധിക്ഷേപിക്കുന്ന BJPകാരോട് ഞാന് പറയുന്നു.. എന്റെ വിമര്ശനത്തിലെ പ്രധാന പോയിന്റ് നരേന്ദ്ര മോദി ഈ രാജ്യത്തെ പാവപ്പെട്ട കര്ഷകരെ പുതിയ കാര്ഷിക നിയമം നടപ്പിലാക്കി ദുരിതത്തില് ആക്കിയിരിക്കുന്ന ഈ സമയത്ത്, സുരേഷ് ഗോപി തൃശ്ശൂരില് വന്ന് കര്ഷകര്ക്ക് വേണ്ടി നടത്തിയ വാചക കസര്ത്ത് വെറും കാപട്യം ആയെ കാണാന് കഴിയൂ എന്നാണ്... രാജ്യത്ത് പാവപ്പെട്ട കര്ഷകര് അതിജീവനത്തിന് വേണ്ടി സമരം തുടങ്ങിയിട്ട് മാസങ്ങള് ആയി... സുരേഷ് ഗോപി MP അദ്ദേഹത്തെ വിമര്ശിച്ചവര്ക്കു നേരെ പറഞ്ഞ നിലവാരം ഇല്ലാത്ത വാചകങ്ങള്.. പന്നന്മാര് , നിന്റെ ഒക്കെ അണ്ണാക്കില് തള്ളി തരാം തുടങ്ങിയവ ധിക്കാരത്തിന്റെയും സംസ്കാര ശൂന്യതയുടെയും ആണ്... ഒരു ജന പ്രതിനിധി ഇത്തരം വാചകങ്ങള് പറയാന് പാടില്ല സിനിമയില് നിയമം എപ്പോഴും പറഞ്ഞ് രാഷ്ട്രീയ ഭരണാധികാരികളെ പരിഹസിച്ചു ഡയലോഗുകള് പറഞ്ഞ് കൈയടി വാങ്ങിയ അദ്ദേഹം, ഒരു ജനപ്രതിനിധി ആയപ്പോള് സല്യൂട്ട് അവശ്യപ്പെട്ടപ്പോള് MP, MLA മാര്ക്ക് നിയമപരമായി സല്യൂട്ടിനു അര്ഹത ഇല്ല എന്ന നിയമ വശം ഞാന് സൂചിപ്പിച്ചു എന്ന് മാത്രം.. അദ്ദേഹത്തെ ആരെങ്കിലും സല്യൂട്ട് ചെയ്താല് ഞാന് ഒരു തെറ്റും കാണുന്നില്ല.. പക്ഷെ ചോദിച്ചു സല്യൂട്ട് വാങ്ങിയതിലെ അനൗചിത്യത്തെ സൂചിപ്പിച്ചു എന്ന് മാത്രം... ഞാന് ജീവിക്കുന്നത് എന്റെ ഭര്ത്താവിന്റെ ചെലവില് ആണ്.. KPCC ഭവന പദ്ധതിക്ക് 5 ലക്ഷം രൂപ ഞാന് നല്കിയിട്ടുണ്ട്.. അതിനും മുമ്ബ് മറ്റൊരു കോണ്ഗ്രസ് പ്രവര്ത്തകന് മറ്റൊരു വീടും ഞാന് നല്കിയിട്ടുണ്ട്.. എന്റെ അടുത്ത് സഹായം ചോദിച്ച നിരവധി പേരെ ഞാന് സഹായിച്ചിട്ടുണ്ട്, പക്ഷെ അത് വിളിച്ചു കൂവി പരസ്യം നല്കി ചാനലുകള് വഴി പ്രചരിപ്പിച്ചിട്ടില്ല .. സഹായം ചോദിച്ച എല്ലാവരെയും സഹായിക്കാനും എനിക്ക് കഴിഞ്ഞിട്ടില്ല... എന്നാല് കഴിയുന്നത് ഞാന് ചെയ്തിട്ടുണ്ട്.. ഞാന് അച്ഛന്റെ തഴമ്ബില് രാഷ്ട്രീയത്തില് നില്ക്കുന്നു എന്ന് പറയുന്നവരോട്. എന്റെ അച്ഛന് മരിച്ചിട്ടു 11വര്ഷം ആകുന്നു .. ഇപ്പോള് ഞാന് പ്രവര്ത്തിക്കുന്നത് സ്വന്തം വ്യക്തിത്വത്തിലും പരിശ്രമത്തിലും തന്നെ ആണ്.. ഇപ്പോള് എനിക്ക് താങ്ങും തണലുമായി ഉള്ളത് തൃശ്ശൂരെ കോണ്ഗ്രസ് പ്രവര്ത്തകരും എന്നെ സ്നേഹിക്കുന്ന ജനങ്ങളും ആണ്... കഴിഞ്ഞ രണ്ട് ഇലക്ഷനുകളും സാധാരണ UDF പ്രവര്ത്തകരുടെ ശക്തിയിലും സഹായത്തിലും ആണ് ഞാന് നേരിട്ടത്..എന്റെ പാര്ട്ടിയാണ് ഞാന് രാഷ്ട്രീയത്തില് എന്ത് ആകണം, ആകണ്ട എന്ന് തീരുമാനിക്കുന്നത്...എന്റെ പ്രവര്ത്തനങ്ങളും ഞാന് ഇടപെടുന്ന രീതിയും എന്റെ സംസാര ശൈലിയും എന്നെ അറിയുന്ന തൃശ്ശൂരെ ജനങ്ങള്ക്ക് അറിയാം.. മരിച്ചു പോയ എന്റെ അച്ഛനെ അധിക്ഷേപിക്കുക, എന്നെ അധിക്ഷേപിക്കുക, സോണിയ ഗാന്ധിയെ ഇറ്റലിക്കാരി എന്ന് വിളിച്ചു അധിക്ഷേപിക്കുക ഒക്കെ ചെയ്യുന്ന BJP ക്കാരോട് എനിക്ക് ഒന്നേ പറയാന് ഒള്ളൂ നിങ്ങളെ പേടിച്ച് ഓടി ഒളിക്കുന്നവള് അല്ല പദ്മജ.. Just remember that....